|  |  |  |  |
| --- | --- | --- | --- |
| **ellas****ΕΛΛΗΝΙΚΗ ΔΗΜΟΚΡΑΤΙΑ****ΝΟΜΟΣ ΞΑΝΘΗΣ** **ΔΗΜΟΣ ΞΑΝΘΗΣ****ΔΙΕΥΘΥΝΣΗ ΚΟΙΝΩΝΙΚΗΣ ΠΡΟΣΤΑΣΙΑΣ ΑΘΛΗΤΙΣΜΟΥ, ΠΑΙΔΕΙΑΣ & ΠΟΛΙΤΙΣΜΟΥ** **ΓΡΑΦΕΙΟ ΤΟΥΡΙΣΜΟΥ- ΠΟΛΙΤΙΣΜΟΥ** | |  | |
|  | **Ξάνθη 13-12-2018** |
|  | **Αρ. πρωτ. 36447** |
|  |  |
|  |  |
|  | |
| Ταχ. Δ/νση:  Tαχ. Κώδικας  Πληροφορίες:  Τηλέφωνο :  Fax:  Ηλεκτρ/κή Δ/νση: | Διοικητήριο  67100  Α. Αλατά  2541050124  2541029936  [pronoia@cityofxanthi.gr](mailto:pronoia@cityofxanthi.gr) |

|  |  |
| --- | --- |
| ΑΠΑΙΤΟΥΜΕΝΗ ΠΙΣΤΩΣΗ | 14.500€ |
| Φ.Π.Α 24% | 3.480€ |
| ΣΥΝΟΛΟ | 17.980€ |

**ΤΕΧΝΙΚΗ ΕΚΘΕΣΗ**

Ο Δήμος Ξάνθης, συμφώνα με την με αριθμό 335/2018 απόφαση του Δημοτικού Συμβουλίου, προκηρύσσει την επιλογή αναδόχου, με απευθείας ανάθεση, για την «Ενοικίαση- Μίσθωση Παιχνιδιών CAROUSEL και παροχή υπηρεσιών», βάσει του Ν.4412/2016 και με την χαμηλότερη οικονομική προσφορά.

Η προκηρυσσόμενη σύμβαση έχει μέγιστο προϋπολογισμό 17.980,00 € συμπεριλαμβανομένου ΦΠΑ 24%

**ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Το αντικείμενο της σύμβασης συνίσταται στο να τοποθετήσει, λειτουργήσει και αποσυναρμολογήσει ο ανάδοχος τα εξής παιχνίδια:

|  |  |  |  |  |
| --- | --- | --- | --- | --- |
| **ΠΟΣΟΤΗΤΑ** | **ΠΕΡΙΓΡΑΦΗ** | **ΑΞΙΑ** | **ΦΠΑ24%** | **ΓΕΝΙΚΟ ΣΥΝΟΛΟ** |
| 1 ΠΑΙΧΝΙΔΙ | Ένα καρουζέλ θεματικού Χριστουγεννιάτικου διακόσμου τουλάχιστον 24 θέσεων, 8,60 μέτρων | 14.500,00 € | 3.480,00€ | 17.980,00 € |
| **ΣΥΝΟΛΑ** |  | **14.500,00 €** | **3.480,00 €** | **17.980,00 €** |

με συνολικό προϋπολογισμό δαπάνης 17.980.00€ συμπεριλαμβανομένου του Φ.Π.Α 24% και για λογαριασμό του Δήμου Ξάνθης, όπως αυτό περιγράφεται αναλυτικά στη συνέχεια.

Δικαίωμα συμμετοχής στη διαδικασία έχουν εταιρείες ή φυσικά πρόσωπα που αποδεδειγμένα ασχολούνται με τη μίσθωση ή προμήθεια ή ενοικίαση αντίστοιχων παιχνιδιών.

**ΠΕΡΙΒΑΛΛΟΝ ΤΟΥ ΕΡΓΟΥ - ΣΚΟΠΟΣ – ΑΝΤΙΚΕΙΜΕΝΟ ΤΟΥ ΕΡΓΟΥ**

Ο Δήμος Ξάνθης στα πλαίσια των ετησίων εκδηλώσεων για τις Γιορτές Χριστουγέννων-Πρωτοχρονιάς, προτίθεται να μισθώσει Χριστουγεννιάτικα Παιχνίδια για τους κατοίκους και τους επισκέπτες της πόλης από 20 Δεκεμβρίου 2018 έως 8 Ιανουαρίου 2019. Σκοπός αυτής της μίσθωσης αυτής είναι η διασκέδαση των Δημοτών και των επισκεπτών και η άνοδος της επιχειρηματικής και εμπορικής δραστηριότητας της πόλης. Η τοποθέτηση των παιχνιδιών θα πραγματοποιηθεί στην περιοχή άνωθεν του Δημοτικού Παρκινγκ εως την οδό Μ. Βόγδου ανατολικά του Ιερού Ναού Της Του Θεού Σοφίας.

**ΟΡΓΑΝΩΣΗ & ΕΠΟΠΕΙΑ ΤΗΣ ΜΙΣΘΩΣΗΣ**

Η Μίσθωση - Ενοικίαση των παιχνιδιών, οργανώνεται και τελεί υπό την εποπτεία του Γραφείου Τουρισμού – Πολιτισμού του Δήμου Ξάνθης.

Ο Δήμος Ξάνθης σε συνεργασία με το Κέντρο Πολιτισμού Δήμου Ξάνθης θα προωθήσει την ενημέρωση των δημοτών και επισκεπτών, θα τηρεί την καθαριότητα του χώρου και θα παρέχει ρεύμα για την λειτουργία των παιχνιδιών.

Στη συνέχεια θα βρίσκεται σε συνεχή συνεργασία με τον ανάδοχο με στόχο, αφενός να προσφέρει στήριξη και αφετέρου εποπτεία για την διασφάλιση της ομαλής λειτουργίας του προγράμματος και την υψηλή ποιότητα των παρεχόμενων υπηρεσιών.

**ΔΙΑΡΚΕΙΑ ΚΑΙ ΩΡΕΣ ΛΕΙΤΟΥΡΓΙΑΣ**

Διάρκεια εφαρμογής της μίσθωσης ορίζεται από την 20-12-2018 έως την 08η-01-2019.

Ημερομηνία λήξης του Προγράμματος συνολικά ορίζεται η 8η Ιανουαρίου 2019.

Το παιχνίδι θα λειτουργεί με προσωπικό και ευθύνη του ανάδοχου κατά τις ημέρες Δευτέρα έως Παρασκευή από τις 10:00-14:00 και 17:00-21:00, τα Σαββατοκύριακα από τις 11:00-21:00,ενώ συγκεκριμένα στις 25 Δεκέμβρη 2018 και 1 Ιανουαρίου 2019 από τις 16:00-21:00. Ο ανάδοχος υποχρεούται να τηρεί το ανωτέρω ωράριο.

Η συνολική διάρκεια της μίσθωσης ανέρχεται στις 20 ημέρες. Σε περίπτωση λειτουργίας του παιχνιδιού για μικρότερο χρονικό διάστημα θα υπάρξει αντίστοιχη μείωση της αμοιβής του αναδόχου.

**ΠΕΡΙΕΧΟΜΕΝΟ – ΠΡΟΔΙΑΓΡΑΦΕΣ ΠΑΙΧΝΙΔΙΩΝ**

Το παιχνίδι που προτιθέμεθα να μισθώσουμε είναι το εξής:

καρουζέλ θεματικού Χριστουγεννιάτικου διακόσμου τουλάχιστον 24 θέσεων

με συνολικό προϋπολογισμό δαπάνης 17. 980,00 € συμπεριλαμβανομένου του Φ.Π.Α 24% . Σε περίπτωση που ο ανάδοχος επιθυμεί να παρέχει παιχνίδια περισσότερων θέσεων, η προσφορά του δεν δύναται να υπερβαίνει τον προϋπολογισμό της δαπάνης.

Η μίσθωση θα πρέπει να περιλαμβάνει τις εξής ενότητες:

1. Να διαθέτει όλα τα απαιτούμενα δικαιολογητικά για την έκδοση άδειας εγκατάστασης ψυχαγωγικών παιχνιδιών σε κοινόχρηστο χώρο (πχ. Βεβαιώσεις διπλωματούχων μηχανικών), ώστε να υποβάλει αίτηση και να αποκτήσει άδεια εγκατάστασης ψυχαγωγικών παιδειών σε κοινόχρηστο χώρο, από το αρμόδιο Τμήμα του Δήμου Ξάνθης.
2. Έγκαιρη μεταφορά και ασφαλής τοποθέτηση από την προηγούμενη ημέρα 19 Δεκεμβρίου 2018, με δοκιμαστική λειτουργία το απόγευμα 19 στις 19:00.
3. Συνεχής Λειτουργία με εξειδικευμένο προσωπικό. Κατά τις ώρες και ημέρες της λειτουργίας θα πρέπει να υπάρχει εκπαιδευμένο προσωπικό του ανάδοχου προκειμένου να λειτουργεί και να συντηρεί τα μηχανήματα, σύμφωνα με τις προκαθορισμένες ώρες της προηγούμενης παραγράφου περί διεξαγωγής της μίσθωσης, καθώς και να εξυπηρετεί το κοινό.
4. Ασφάλεια αστικής ευθύνης υπέρ τρίτων κατά το χρονικό διάστημα λειτουργίας των παιχνιδιών μίσθωσης.
5. Φύλαξη του χώρου και των παιχνιδιών κατά τις ώρες μη λειτουργίας.
6. Για την χρήση των παιχνιδιών , δεν θα καταβάλλεται κανένα αντίτιμο.

**ΕΙΔΙΚΕΣ ΠΡΟΔΙΑΓΡΑΦΕΣ ΤΟΥ ΠΡΟΓΡΑΜΜΑΤΟΣ**

Παράλληλα επί ποινή αποκλεισμού ο ανάδοχος θα πρέπει:

* Να είναι εταιρεία ή φυσικό πρόσωπο **με πενταετή τουλάχιστον λειτουργία και εμπειρία** σε παρόμοιες μισθώσεις. Δικαίωμα συμμετοχής στον διαγωνισμό έχουν εταιρίες ή φυσικά πρόσωπα που αποδεδειγμένα ασχολούνται με την μίσθωση και λειτουργία παιχνιδιών. Όλοι οι συμμετέχοντες στο διαγωνισμό θα πρέπει να αποδείξουν με στοιχεία (φορολογικά , επιμελητήριο κτλ.) την επαγγελματική τους αξιοπιστία και εμπειρία στην υλοποίηση της ανωτέρω ανάθεσης, τη χρηματοπιστωτική τους και οικονομική τους κατάσταση καθώς και τις τεχνικές τους δυνατότητες.
* Να προσκομίσει τις τεχνικές προδιαγραφές του κάθε παιχνιδιού καθώς επίσης να προσκομίσει πιστοποιητικό καλής και ασφαλούς λειτουργίας.
* Να καλύπτει οικονομικά και ασφαλιστικά όλους τους συνεργάτες που θα χρησιμοποιήσει ή τους τρίτους όπως μεταφορές , αναλώσιμα κα.
* Να αναλάβει την περίφραξη των παιχνιδιών με καλαίσθητο εορταστικό διάκοσμο.
* Να αναλάβει την αποσυναρμολόγηση και απομάκρυνση των παιχνιδιών.

Το συνολικό κόστος της μίσθωσης δεν δύναται να ξεπεράσει το ποσό των 17.980,00 € συμπεριλαμβανομένου του Φ.Π.Α 24% και η ανάθεση θα γίνει σύμφωνα με την οικονομικότερη προσφορά.

**ΣΥΓΓΡΑΦΗ ΥΠΟΧΡΕΩΣΕΩΝ**

**ΑΡΘΡΟ 1 : ANTIKEIMENO**

Ο Δήμος Ξάνθης προκηρύσσει την επιλογή αναδόχου, με πρόσκληση εκδήλωσης ενδιαφέροντος για την <<Μίσθωση παιχνιδιού καρουζέλ>>, βάσει του Ν.4412/2016 και με κριτήριο την χαμηλότερη οικονομική προσφορά. Η προκυρησσόμενη σύμβαση έχει προϋπολογισμό κόστους 17.980,00 €, συμπεριλαμβανομένου του Φ.Π.Α 24% και κωδικό προϋπολογισμού του Οικονομικού έτους 2018 του Δήμου Ξάνθης κ α 02.15.6233.

**ΑΡΘΡΟ 2: ΙΣΧΥΟΥΣΕΣ ΔΙΑΤΑΞΕΙΣ**

Η ανάθεση θα διεξαχθεί σύμφωνα με την κείμενη νομοθεσία και ιδιαίτερα σύμφωνα με τις διατάξεις:

Του Ν. 4412/16 (ΦΕΚ Α’ 147/8-8-2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις οδηγίες 2014/24/ΕΕ ΚΑΙ 2014/25 ΕΕ)».

Του Ν. 4013/2011 (ΦΕΚ Α’ 204/15-9-2011) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων».

Του Ν.3463/2006 (ΦΕΚ Α’ 114/8-6-2006) «Κύρωση του Κώδικα Δήμων και Κοινοτήτων».

Του Ν.3852/2010 (ΦΕΚ Α’ 87/7-6-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης».

Του Ν.3886/10 (ΦΕΚ Α΄173) «Δικαστική προστασία κατά την σύναψη Δημοσίων Συμβάσεων»

**ΑΡΘΡΟ 3: ΣΕΙΡΑ ΙΣΧΥΟΣ ΤΕΥΧΩΝ**

Τα τεύχη δημοπρατήσεως αλληλοσυμπληρώνονται, εν περιπτώσει δε ασυμφωνίας μεταξύ των περιεχομένων εις αυτά όρων, η σειρά ισχύος των ως άνω τευχών καθορίζεται ως κατώθι:

Πρόσκληση εκδήλωσης ενδιαφέροντος μίσθωσης και προμήθειας υπηρεσιών με απευθείας ανάθεση.

Τεχνική Έκθεση

Συγγραφή Υποχρεώσεων

**ΑΡΘΡΟ 4: ΠΡΟΥΠΟΛΟΓΙΣΜΟΣ**

Η προκυρησσόμενη σύμβαση έχει προϋπολογισμό 17.980,00 €, συμπεριλαμβανομένου του ΦΠΑ 24%. Η χρηματοδότηση προέρχεται από ίδιους πόρους του Δήμου Ξάνθης.

**ΑΡΘΡΟ 5: ΕΓΓΥΗΣΕΙΣ**

Κάθε προσφορά των συμμετεχόντων στον διαγωνισμό δεν υποχρεούται να συνοδεύεται από εγγυητική επιστολή συμμετοχής, ωστόσο ο ανάδοχος μετά το πέρας της διαδικασίας υποβολής προσφορών και με την υπογραφή της σύμβασης θα πρέπει να καταθέσει εγγύηση καλής εκτέλεσης των όρων της Σύμβασης, που ανέρχεται στο 5% του συμβατικού ποσού (δηλαδή του προσφερόμενου ποσού) της μίσθωσης.

Τα έγγραφα των εγγυήσεων που δεν είναι διατυπωμένα στην Ελληνική συνοδεύονται από μετάφραση του ίδιου χρηματοπιστωτικού ιδρύματος εκδόσεως της εγγυητικής επιστολής.

**ΑΡΘΡΟ 6: ΠΡΟΥΠΟΘΕΣΕΙΣ ΚΑΙ ΔΙΑΔΙΚΑΣΙΑ ΠΑΡΑΛΑΒΗΣ**

Η βεβαίωση καλής εκτέλεσης των εργασιών θα γίνει από αρμόδια ορισμένη από την υπηρεσία επιτροπή βάση του Ν.4412/16.

**ΑΡΘΡΟ 7: ΦΟΡΟΙ – ΤΕΛΗ – ΚΡΑΤΗΣΕΙΣ**

Ο ανάδοχος βαρύνεται με όλους τους νόμιμους φόρους, τέλη και κρατήσεις που ισχύουν κατά την ημέρα υπογραφής της σύμβασης πλην του Φ.Π.Α. 24%.

**ΑΡΘΡΟ 8: ΠΛΗΡΩΜΗ**

Η δαπάνη που προκαλείται από τη συγκεκριμένη ανάθεση θα καλυφθεί από ιδίους πόρους και από τον προϋπολογισμό εξόδων του τρέχοντος έτους, όπου υπάρχει εγγεγραμμένη η σχετική πίστωση, η οποία θα βαρύνει τον Κ.Α. 02.15.6233 και τον αντίστοιχο του έτους 2019. Η πληρωμή του ανάδοχου θα γίνει μετά από την έκδοση του σχετικού τιμολογίου, ύστερα από την σύνταξη βεβαίωσης καλής εκτέλεσης της μίσθωσης και μετά την προσκόμιση των δικαιολογητικών πληρωμής.

**ΑΡΘΡΟ 9: ΕΚΧΩΡΗΣΗ ΤΗΣ ΕΡΓΑΣΙΑΣ**

Απαγορεύεται ρητά η εκχώρηση από τον ανάδοχο σε τρίτους μέρους ή αντικειμένου της συμβάσεως.

**ΑΡΘΡΟ 10: ΕΠΙΛΥΣΗ ΔΙΑΦΟΡΩΝ**

Τυχόν διαφορές που θα προκύψουν κατά την εκτέλεση της εργασίας επιλύονται κατά τις διατάξεις του Αστικού Κώδικα και τον Κώδικα Δήμων και Κοινοτήτων.

|  |  |  |
| --- | --- | --- |
| **Ο ΣΥΝΤΑΞΑΣ**  **Α. ΑΛΑΤΑ** | **ΕΛΕΧΘΗΚΕ**  **ΞΑΝΘΗ ΓΚΑΪΤΑΤΖΗ** | **ΘΕΩΡΗΘΗΚΕ**  **ΞΑΝΘΗ ΓΚΑΪΤΑΤΖΗ** |